Teiselt poolt näitab see aga seda, et venemaa oli ja jääb veel pikaks ajaks terroririigiks oma naabrite suhtes. Kuritegelikuks moodustiseks, milline kasutaks igat vähegi sobivamat momenti ära, et naabritele kõrri karata, nad verest tühjaks imeda  ning võimaluse korral alla neelata. Siinjuures ise süütut nägu tehes. Nagu täna nende president Medvedjev, kes õigustas vene armee võimsuse kasvu vajadust näitega, et vene armee peab olema valmis välist kallaletungi tagasi lööma. Et väliskallaletungi oht on venemaad varitsemas, seda näitavat selgelt möödunud aasta augustisündmused.  Lugejale aga meeldetuletamiseks, et läinud aasta augustis ei tunginud venemaale keegi kallale vaid venemaa ise ületas oma armeega riigipiiri ja ründas oma sõjalise bloki  liitlasriiki Georgiat.  Tõe huvides peab siiski märkima, et Georgia astus peale käsitletavaid sündmusi sellest sõjalisest blokist välja.